{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":6,"n_cols":6,"rows_kept":6,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje sa zainteresiranom javnošću u vezi s Pravilnikom o kriterijima za procjenu uvjeta za članstvo u upravi i nadzornom odboru društva za upravljanje UCITS fondovima"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"HGK","KRITERIJI ZA PROCJENU UVJETA ZA ČLANSTVO U UPRAVI DRUŠTVA ZA UPRAVLJANJE,\nČlanak 7.","U nastavku iznosimo mišljenje članica Udruženja investicijskih fondova HGK:\n\nVezano na stavak 1., točku l. koja glasi:\n\n„l) popis suradnika kandidata u smislu članka 4. točke 48. Zakona koji popis u odnosu na suradnike hrvatske državljane osim podatka o imenu i prezimenu suradnika, sadrži i podatke o OIB-u, rođenom prezimenu, spolu, državljanstvu, imenu i prezimenu oca i majke, datumu rođenja, mjestu i državi rođenja, prebivalištu, a za suradnike strane državljane dostavlja se i dokaz da nisu pravomoćno osuđeni za kaznena djela za koja se goni po službenoj dužnosti te za kaznena djela iz članka 36. stavka 6. Zakona (u slučaju da odgovarajuće nadležno tijelo države čiji je suradnik državljanin ne izdaje takav dokaz, podredno se prihvaća izjava kandidata (Prilog 2.) s potpisom kandidata za člana uprave društva za upravljanje ovjerenim od javnog bilježnika, ne starija od mjesec dana od dana podnošenja zahtjeva \n\nKomentar:  Nije posve jasno koje je podatke potrebno dostaviti za suradnike strane državljanje: samo podatke o imenu i prezimenu,  a bez “podatke o OIB-u, rođenom prezimenu, državljanstvu, imenu i prezimenu oca i majke, datumu rođenja, mjestu i državi rođenja, prebivalištu tih osoba”?\n\nU slučaju da je tako, predlaže se sljedeća formulacija:\n\n„I) popis suradnika kandidata u smislu članka 4. točke 48. Zakona koji popis, osim podatka o imenu i prezimenu suradnika, u odnosu na suradnike hrvatske državljane, sadrži i podatke o OIB-u, rođenom prezimenu, spolu, državljanstvu, imenu i prezimenu oca i majke, datumu rođenja, mjestu i državi rođenja, prebivalištu, a za suradnike strane državljane dostavlja se i dokaz da nisu pravomoćno osuđeni za kaznena djela za koja se goni po službenoj dužnosti te za kaznena djela iz članka 36. stavka 6. Zakona (u slučaju da odgovarajuće nadležno tijelo države čiji je suradnik državljanin ne izdaje takav dokaz, podredno se prihvaća izjava kandidata (Prilog 2.) s potpisom kandidata za člana uprave društva za upravljanje ovjerenim od javnog bilježnika, ne starija od mjesec dana od dana podnošenja zahtjeva).“"]
[2,"HGK","KRITERIJI ZA PROCJENU UVJETA ZA ČLANSTVO U UPRAVI DRUŠTVA ZA UPRAVLJANJE,\nČlanak 8.","U stavak 1. dodan je sljedeći tekst koji glasi:\n\n„– kada se radi o novom mandatnom razdoblju koje se nastavlja na prethodno mandatno razdoblje u istom društvu za upravljanje ili je prekid između dva mandata kraći od 6 mjeseci potrebno je opisati koji su planovi iz prethodnog programa kandidata ostvareni, a koji nisu i zašto, osvrt na realizaciju prethodnog programa, kad je primjenjivo,“\n\nKomentar: Udruženje investicijskih fondova HGK mišljenja je da se ne bi trebalo očekivati pisanje granularno razrađenog 4-godišnjeg plana i programa koji je razrađen za sljedeće 4 godine po mjesecima, a posljedično niti praćenje takvog granularnog i detaljnog  plana. Ono što je moguće pisati i pripremiti je okvirna strategija i smjer u kojem društvo planira ići te proizvodi na koje će se više fokusirati. Pojedina društva prate strategiju grupe i zahtjevno je i nezahvalno prognizirati što će se dogoditi u primjerice ožujku 2023. godine. I sami smo svjedoci nepredviđenih zbivanja na tržištima, posebice ove godine.\nSam tekst nije upitan ukoliko predstavlja osvrt na prezentirani program, a ne detaljan prikaz realizacije pojedinih stavki navedenih u planu."]
[3,"HGK","OSTALI UVJETI ZA ČLANOVE UPRAVE I NADZORNOG ODBORA DRUŠTVA ZA UPRAVLJANJE,\nČlanak 13.","Skrećemo pozornost kako u tekstu stavka 1. nije navedeno o kojoj se točki radi ili je riječ „točka“ višak."]